Worcester F 80 Distinctiones

263 Veritas diminute

Veritas.[[1]](#footnote-1) *Diminute sunt veritates a filiis hominum*, Psal. [11:2]. Pluraliter dictum est hoc quia cum sint tres veritates, scilicet, vite, doctrine, et iusticie. Prima veritas diminuitur per fetoris contagium. Secunda per erroris deuium. Tercia per iniqum iudicium.

¶ De primo Ysai. 38[:3]: *Dixit* Ezechias, *Memento Domine, queso ambulauerim coram te in veritate,* id est, sine oris pluralitate *et corde perfecto*, id est, sine cordis duplicite, *et quod bonum est in oculis tuis fercerim,* sine operis vanitate. Sed hec veritas homine diminuitur per hypocrisis ficticiam, Rom. 1[:25]: *Commutauerunt veritatem Dei in mendacium.* Quia meandacium est in simulantis operibus, sicut in verbis. Vnde sicut sophista est in speculabilibus, sic hypocrita in moribus. Est enim in eo apparencia superficialis, sed non existencia realis. Vnde Matt. [23:27]: *Ve vobis hypocrite quia similes estis sepulcris dealbatis,* etc. Dicitur autem hypocrita quasi superauratus et est communis generis.

¶ Item timendum est quod ad omne genus hominum se extendat ad laicos, ad literatos, ad religiosos quod bene declarat ordinum suscepcio sed non execucio, crinium tonsura non criminum rasura. Cum

/fol. 316vb/

tamen illam satis significet clericalis habitus sed laicalis animus, colleccio garbarum, sed dispersio animarum propter hoc et hiis similia dicitur Psal. [61:10]: *Mendaces filii hominum in stateris*. Nam secundum Ambrosium, mendacium est se sacerdotem profiteri et contraria operari.

¶ De secunda veritate quod est doctrine [1] Tim. [2:7]: *Positus sum ego predicator*, etc., vbi describitur Pauli doctrina vt autentica ibi *positus sum ego predicator* vt a falsitate depurata ibi *veritatem dico* vt solide radicata ibi qui *in fide et veritate* vt caritatiem comunicata quia *doctor gencium*. Sed ecce quomodo dimiuntur ista veritas doctrine sicut innuit ipse Paulus ad [1] Tim. [4:1]: *In noiuissimis* diebus *discendent quidam a fide*, etc. In qua auctoritate nominari poterunt quatuor predictis opinata in quibus patet veritatis diminucio. Quia aliquando erronea doctrina addiscitur intimius, auditur auidius, perficitur solicitius quam sana doctrina, propterea zizannia apparuerunt in tritico, [2] Tim. 4[:3]: *Erit tempus cum sanam doctrinam non sustinebunt*, etc. Qualis sit sana doctrina specifictur [2] Tim [4:2]: *Predica verbum insta opportune, importune*, etc. Predica, inquit, verbum quod apperuit angelis, quod predicatum est gentibus, quod creditum est mundo, quod traditum est celo.

¶ Tercia veritas, scilicet, iustitie est diminuta non solum in iudiciis ferendis sed et in beneficiis conferendis. Ideo clamat Ysayas [59:14]: *Conuersum est retrorsum iudicium, iustitia a longe stetit, quia veritas corruit in* plateis *et equitas non potuit ingredi*, etc.

1. Veritas ] Lambeth begins this chapter: Diminute sunt veritates… with the “D” capitalized. [↑](#footnote-ref-1)